**PROPOZÍCIE**

**„RETRO RUN 2019“**

 **. .**

**Pokyny a základné informácie:**

**Organizátor: Športové centrum RETRO sport & wellness**

SPORT RETRO, s.r.o.

 Nevädzova 6, 821 01 Bratislava

IČO: 44 747 942

IČ DPH: SK2022845715

**Termín: 18.05.2019 – sobota**

**Štart behu: 9:00 hod. Štart detských behov**

  **11:00 hod. Štart hlavného behu 10km**

  **11:05 hod. Štart hlavného behu 5km**

**Štart Cross Challenge: 09:00 hod. Štart Cross Challenge**

**Dĺžka trate: A) deti – 150m/300m/600m/900m/1200m**

 **B) dospelí: 5km a 10 km**

**Hlavní funkcionári:** Riaditeľ pretekov: Lucia Hamzová

 Hlavný rozhodca: Marcel Matanin

**Prihlášky:**  **on-line** prostredníctvom www.retrorun.sk

Štartovné je možné zaplatiť prevodom na účet alebo platobnou kartou pri prihlásení sa on-line a v rámci prihlasovacieho systému. Priamo na podujatí už nebude možné sa prihlásiť. Pri problémoch s platbou kontaktujte platby@vysledkovyservis.sk.

Po riadnom vyplnení prihlasovacieho formuláru vám systém ponúkne možnosť platby platobnou kartou alebo prostredníctvom internet bankingu. Po riadnom zaplatení štartovného vám bude zaslaný potvrdzovací mail o platbe. V prípade, že Vám email nebude doručený prosím skontrolujte si priečinok „SPAM“.

Pri vyzdvihnutí štartového balíčka (prezentácii) je vhodné si už priniesť **vyplnené tlačivá: prehlásenie o zdravotnom stave a súhlas so spracovaním osobných údajov ktoré nájdete na** [**www.retrorun.sk**](http://www.retrorun.sk)**.** Urýchlite tým výdaj štartového balíku. Odporúčame si priniesť **vytlačené "Potvrdenie o vykonanej platbe",** ktoré vám dôjde po zaplatení na mailovú adresu, ktorú ste uviedli v prihlasovacom formulári. Ak chcete prevziať štartový balík za inú osobu, je nutné doniesť od nej vyplnené a podpísané uvedené tlačivá prehlásenia a súhlasu.

**Dĺžka trate a detské kategórie chlapci a dievčatá:**

• A – 3 až 4 rokov ( rok narodenia 2015 a 2016) – 150 m\*

• B – 5 až 7 rokov (rok narodenia 2014 a 2012) – 300 m

• C – 8 až 10 rokov (rok narodenia 2011 a 2009) – 600 m
• D – 11 až 13 rokov (rok narodenia 2008 a 2006) – 800 m

• E – 14 až 15 rokov (rok narodenia 2005 a 2004) – 1200 m

\*Veková kategória 3 až 4 roky je nesúťažná. Každé dieťatko dostane v cieli medailu a sladkú odmenu.

**Vekový limit:**

**18 rokov** (rok narodenia 2001 a starší). Osoby vo veku 15 až 17 rokov sa môžu zúčastniť behu na 5 km s písomným súhlasom zákonného zástupcu (písomný súhlas je súčasťou „prehlásenia o zdravotnom stave“, ktorý je potrebný priniesť na prezentáciu.

**Súťaž tímov:**

Behu je možné zúčastniť sa aj ako tím. Tento musí mať minimálne troch bežcov. Názov tímu prosím uveďte v prihláške. Do výsledkov sa započítavajú tri najrýchlejšie časy. Všetci členovia tímu musia bežať rovnakú dĺžku trate. (5km alebo 10km).

**Kategórie platné pre bežecké preteky:**

**Muži:**

* M hlavná kategória (rok narodenia 1980 – 2001)
* M40 – vek 40 – 49 rokov (rok narodenia 1970 – 1979)
* M50 – vek 50 – 59 rokov (rok narodenia 1960 – 1969)
* M60 – vek 60 a viacej rokov (rok narodenia 1959 a skôr)

**Ženy:**

* Ž hlavná kategória (rok narodenia 1980 – 2001)
* Ž40 – vek 40 – 49 rokov (rok narodenia 1970 – 1979)
* Ž50 – vek 50 – 59 rokov (rok narodenia 1960 - 1969)
* Ž60 – vek 60 a viacej rokov (rok narodenia 1959 a skôr)

**Kategórie platné pre Cross Challenge:**

 **Muži** (štartovať môžu len osoby staršie, ako 18 rokov)

 **Ženy** (štartovať môžu len osoby staršie, ako 18 rokov)

**Účastnícky limit:**

**800** prihlásených športovcov na beh s riadne zaplateným štartovným. Za riadne prihláseného sa považuje účastník až po zaplatení štartového poplatku, kedy mu systém pridelí štartové číslo a je uvedený v štartovej listine.

**60** prihlásených športovcov na Cross Challenge s riadne zaplateným štartovným. Za riadne prihláseného sa považuje účastník až po zaplatení štartového poplatku, kedy mu systém pridelí štartové číslo a je uvedený v štartovej listine.

**300** prihlásených detína detské behy

**Časový limit na beh:**

1:30 hod od štartu behu.

**Prezentácia, vyzdvihnutie si štartových čísiel:**

V OC RETRO na Nevädzovej. Retro sport & wellness 2. poschodie.

- v pondelok 13.05.2019 až piatok 17.5.2019 od 12:00 do 20:00 hod.

- v sobotu 18.05.2019 od 08:00 do 10:30 hod.

Pokiaľ to bude možné, prosíme vás aby ste si štartové balíky vyzdvihli pred samotným dňom kedy sa beh koná, vytvoríte tým možnosť najmä mimo bratislavským účastníkom, ktorí prídu až v deň pretekov, absolvovať flexibilnejšiu prezentáciu tesne pred štartom behu.

**Štartovné - v závislosti od dátumu platby:**

**Deti** – jednotné štartovné 3,- €

**Dospelí** - do 30.04.2019 – 15,- €

- od 01.05.2019 do 17.05.2019 – 20,- €

**SÉRIA RETRO RUN:**

Vyhlasovanie absolútnych víťazov série sa uskutoční na Retro NIGHT Run 4. októbra 2019. Víťazov budeme vyhlasovať pre trať 5km aj 10km. V prípade, že sa bežec chce zaradiť do súťaže o absolútneho víťaza je potrebné, aby v prihlasovacom formulári zaškrtol možnosť **„Chcem sa zúčastniť série Retro RUN“.** Podmienkou je, že účastník musí na oboch pretekoch bežať rovnakú dĺžku trate.

Prihlásenie je možné na oba behy naraz. Štartovné na dva behy bez ohľadu na termín prihlásenia je 30 EUR.

Za riadne prihláseného sa považuje účastník až po zaplatení štartového poplatku, až potom bude uvedený v štartovej listine.

***Štartovné je nevratné! Je možné ho presunúť na iného bežca, alebo na ďalší beh!***

***Jedno euro z každého zaplateného štartovného bude poukázané na zbierku pomoci detičiek s onkologickým ochorením.***

**Štartový balíček zahŕňa:**

* **štartové číslo**
* **občerstvenie** v cieli a na trati (voda alebo iontový nápoj)
* **ovocie v cieli**
* **medailu po dobehu do cieľa**
* **čip** na meranie času (čip bude umiestnený na štartovom čísle)
* **SMS** **s výsledným časom**, ak pretekár zadá pri on-line prihlásení sa číslo svojho mobilného telefónu
* možnosť **uschovať** si osobné veci v úschovni
* možnosť využiť **šatne na prezlečenie**
* malé pozornosti od partnerov podujatia
* **kredit vo výške 6 Eur** na využitie služieb v športovom centre RETRO sport & wellness
* **ročné predplatné mesačníka PC REWUE v hodnote 20 eur**

**Poistenie:**

Všetci účastníci sú povinní zabezpečiť si **individuálne zdravotné poistenie**. Organizátor nepreberá zodpovednosť za škody na majetku alebo na zdraví súvisiace s cestou, pobytom a s účasťou pretekárov na podujatí. Každý účastník štartuje na vlastnú zodpovednosť.

Pred štartom odporúčame pretekárom absolvovať lekársku prehliadku.

**Meranie časov:**

Meranie času zabezpečuje firma **SunBell s. r. o**. - VysledkovyServis.sk pomocou čipov. Čip je umiestnený na zadnej strane štartového čísla. Štartové číslo spolu s čipom získa pretekár na prezentácii pri prevzatí štartového čísla. Štartové číslo ani čip sa nevracajú.

Na preteku cross callenge je meranie zabezpečené stopkami. Číslo neobsahuje čip.

**Výsledky:**

Výsledky budú počas podujatia zverejňované na stránke VysledkovyServis.sk a po skončení podujatia na stránke podujatia [www.retrorun.sk](http://www.retrorun.sk).

**Vecné ceny:**

1. Prvé tri ženy a prví traja muži v každej vekovej kategórií jednotlivých behov získajú vecné ceny.

2. Prví traja v každej detskej vekovej kategórií ( chlapci, dievčatá).

3. Prvé tri tímy

**Informácie:**

Všetky informácie o pretekoch sa budú priebežne zverejňovať na www.retrorun.sk alebo na FB.

**Kontakt:**

 Lucia Hamzová skultetiova@retrosport.sk 0905 480 700

**Šatne a úschovňa:**

V priestoroch športového centra RETRO sport @ wellness na 2. Poschodí OC RETRO

**WC:**

Využite toalety v priestoroch obchodného centra RETRO.

**Zdravotná služba:**

V priestore štartu a cieľa bude k dispozícii rýchla zdravotná a záchranná služba.

**Organizátor SPORT RETRO, s.r.o. si vyhradzuje právo upraviť a bližšie špecifikovať niektoré údaje uvedené v týchto propozíciách, najmä s prihliadnutím na vis maior okolnosti.**

**Tešíme sa na Vás !!!**